A 2015–16-os kiírásban is legtöbbször csak csere volt és mindössze 1252 percet töltött a pályán az egész idényben, de így is szerzett 6 gólt és kiosztott 8 gólpasszt is a társainak. A Bajnokok Ligájában, amelyet csapata megnyert is csak kevés szerep jutott neki. Ez volt az utolsó éve a madridi klubnál, ahol a felnőttek között 4 szezon alatt 94 alkalommal lépett pályára, melyeken 18 gólig jutott.